**Rendszeres gyermekvédelmi kedvezmény**  
  
A támogatás feltételeit a gyermekek védelméről és a gyámügyi igazgatásról szóló 1997. évi XXXI. tv. (továbbiakban: Gyvt), továbbá a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet (továbbiakban: Gyer) szabályozza. A Gyvt. 18. § (1) bekezdésének a) pontja értelmében a hatáskört a gyámhatóság gyakorolja.

**Eljárás tárgya:**

A kérelmező lakcíme szerint illetékes jegyző hatáskörébe tartozik a kedvezmény megállapítása.

A rendszeres gyermekvédelmi kedvezmény célja annak igazolása, hogy a gyermek szociális helyzete alapján jogosult:

a) gyermekétkeztetés normatív kedvezményének,

b) pénzbeli támogatásnak,

évi kettő alkalommal:

a) jogosultság augusztus 1-jén fennáll, a tárgyév augusztus hónapjára tekintettel,

b) a tárgyév november 1-jén fennáll, a tárgyév november hónapjára tekintettel

A pénzbeli támogatás összege alkalmanként és gyermekenként 6.000,- Ft,

hátrányos illetve halmozottan hátrányos helyzetű gyermekek esetében alkalmanként és gyermekenként 6.500.-Ft, fedezetét 100 %-ban a központi költségvetés biztosítja.

c) a külön jogszabályban meghatározott egyéb kedvezményeknek az igénybevételére.

Abban az esetben állapítható meg a gyermek, vagy fiatal felnőtt kedvezményre való jogosultsága, amennyiben:  
a) a gyermeket gondozó családban az egy főre jutó havi jövedelem összege nem haladja meg

aa) családban nevelkedő gyermek esetén a szociális vetítési alap összegének 225 %-át (64.125,- Ft)  
ab) ha a gyermeket egyedülálló szülő, illetve más törvényes képviselő gondozza, vagy ha a gyermek tartósan beteg, illetve súlyosan fogyatékos, vagy ha a nagykorúvá vált gyermek nappali oktatás munkarendje szerint tanulmányokat folytat és 23. életévét még nem töltötte be, vagy felsőfokú oktatási intézmény nappali tagozatán tanul és a 25. életévét még nem töltötte be a szociális vetítési alap összegének 245 %-át (69.825,- Ft)  
b) az egy főre jutó vagyon értéke nem haladja meg, a Gyvt-ben meghatározott értékhatárt.  
  
**Vagyoni feltételek:**

* A vagyoni helyzet vizsgálata kiterjed a közös háztartásban élő közeli hozzátartozók vagyonára.
* Vagyon alatt azt a hasznosítható ingatlant, járművet, továbbá vagyoni értékű jogot kell érteni, amelynek egy főre jutó értéke a gyermeket gondozó családban

a) külön-külön számítva a szociális vetítési alap összegének húszszorosát, vagy  
b) együtt számítva a szociális vetítési alap összegének hetvenszeresét  
  
meghaladja, azzal, hogy nem minősül vagyonnak az az ingatlan, amelyben a szülő vagy a tartásra köteles más törvényes képviselő életvitelszerűen lakik, az a vagyoni értékű jog, amely az általuk lakott ingatlanon áll fenn, továbbá a mozgáskorlátozottságra vagy tartós betegségre tekintettel fenntartott gépjármű.  
  
A kedvezményre való jogosultság megállapításának célja annak igazolása, hogy a gyermek szociális helyzete alapján jogosult a Gyvt-ben, másrészt egyéb jogszabályokban meghatározott kedvezmények igénybevételére. Ezek közül a legjelentősebb az évi két alkalommal, augusztus és november hónapban folyósított pénzbeli támogatás, és a gyermekétkeztetés normatív kedvezménye.

**Szükséges dokumentumok**:

- a kérelmet a megfelelő jövedelem igazolásokkal együtt,

- a gyermek elhelyezése vagy ideiglenes hatályú elhelyezése, valamint a gyámrendelés tárgyában hozott bírósági, illetve gyámhatósági döntést, továbbá - ha a szülői felügyeletet együttesen gyakorolni jogosult különélő szülők megállapodnak abban, hogy a jövőre nézve a szülői felügyeletet egyikőjük gyakorolja, a gyámhivatal e megállapodásukat – kérésükre – jegyzőkönyvben rögzíti és a jegyzőkönyvet is csatolni kell,

- egyedülálló kérelmező esetén az egyedülállóság tényére vonatkozó nyilatkozatot, (egyedülálló az a személy, aki hajadon, nőtlen, özvegy, elvált, házastársától külön él és nincs élettársa)

- a tartósan beteg, illetőleg súlyosan fogyatékos gyermek egészségi állapotára vonatkozó igazolást,

- 23 évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató gyermek esetén nyilatkozat arról, hogy jövedelemmel nem rendelkezik, illetve tanulói jogviszony fennállásáról igazolás csatolása,

- felsőfokú oktatási intézmény nappali tagozatán tanuló fiatal felnőtt esetén nyilatkozat arról, hogy jövedelemmel nem rendelkezik, az intézmény igazolása az ösztöndíj összegéről, illetve a hallgatói jogviszony fennállásáról,